Pauosčio geležinkelio stotis

Pauosčio geležinkelio stotis – geležinkelio stotis šiaurės vakarų Lietuvoje, tarp Klaipėdos miesto centro ir Girulių, į rytus nuo Melnragės už miško. Tai stambi prekinė geležinkelio stotis Vilniaus–Klaipėdos geležinkelio linijoje, aptarnaujanti šiaurinėje Klaipėdos dalyje įsikūrusias pramonės ir laivų krovos įmones. Stotyje gali tilpti 500 vagonų-cisternų, ja naudojasi uoste veikiančios skystųjų produktų krovos terminalai. Keturis kelius turinčiose dviejose geležinkelio estakadose vienu metu naftos produktus galima pilti iš 124 vagonų-cisternų.Klaipėdos nafta (tikrinta 2023-08-07). Keleiviniai traukiniai nestoja. Piečiau stoties per geležinkelį nutiestas automobilių tiltas P. Lideikio gatve.

 Istorija 

Dėl padidėjusio prekių srauto 1931 m. už 3 km nuo Klaipėdos stoties į Kretingos pusę, ties Krantine pradėta statyti prekinių vagonų stotis. 1932 m. planuota pastatyti mūrinį pastatą stoties įstaigai ir tarnautojams apgyvendinti.Moderniška prekinių vagonų stotis ties Krantine. „Lietuvos žinios“, 1931-10-13, psl. 4.

Dabartinė stotis pastatyta apie 1963 m. prie Klaipėdos kuro bazės. 1988 m. pavasarį stotyje įvyko avarija, kurios metu nuo bėgių nuriedėjo ir sudužo cisternos bei išsiliejo daug mazuto.Martynas Vainorius. Statybos objektas Nr. 1: didžiulės taršos, klaipėdiečių kovų ir neatsakytų klausimų istorija (2). 2023-04-18, Atviraklaipeda.lt (tikrinta 2023-08-07). XX a. pabaigoje per nelaimę iš vagonų buvo išlieti naftos produktai, užteršę ne tik kelius, bet ir gruntinius vandenis. Naikinant padarinius buvo išvežamas utilizuoti gruntas, užterštas naftos produktais, po kelio konstrukcijomis klojama plėvelė, apsauganti gruntinius vandenis nuo taršos, pastatyti lietaus vandens valymo įrenginiai, drenažas užterštam vandeniui surinkti.

1999 m. skirta 7500 litų stočiai rekonstruoti. Nuo 2004 m. keleiviniai traukiniai Pauosčio stotyje nestoja. 2011 m. stotyje buvo 9 keliai, dauguma apkrauti cisternomis, todėl buvo siūloma geležinkelio mazgą didinti iki 15 kelių.Vidmantas Matutis. Pauosčio stoties plėtra: uostas, miestas ar miškas? 2011-01-03, Diena.lt (tikrinta 2023-08-07). 2013 m. Pauosčio kelyno rekonstrukcijai buvo skirti 5 ha žemės ploto. 2020 m. imta planuoti Draugystės ir Pauosčio kelyno plėtra, nuimsianti krovininių traukinių srautą nuo centrinės Klaipėdos stoties.Vyriausybė pritarė Klaipėdos uosto geležinkelių pertvarkai. 2020-06-22, Vz.lt (tikrinta 2023-08-07). Plėtros planus stabdo gyventojų nenoras pajūrio mišką aukoti dėl geležinkelių mazgo,Aurelija Jašinskienė. Aistros dėl Girulių: užmojai pajūrio mišką aukoti dėl geležinkelių mazgo piktina klaipėdiečius. Ve.lt (tikrinta 2023-08-07). nors daugiau nei du mėnesius vykusi klaipėdiečių apklausa dėl Girulių miško tinkamo dėmesio nesulaukė.Miesto taryba spręs, ką daryti su klaipėdiečių valia: apklausa dėl Girulių miško nesulaukė dėmesio. 2020-12-15, Diena.lt (tikrinta 2023-08-07).Radvilė Rumšienė. Dukart pratęsta apklausa dėl Girulių miško baigėsi: nors klaipėdiečiai širsta dėl geležinkelio planų, patiems balsų pritrūko. 2020-12-15, Lrt.lt (tikrinta 2023-08-07).

 Šaltiniai 

Kategorija:Klaipėdos geležinkelio stotys